**Ministru kabineta noteikumu projekta „Darbības programmas “Pārtikas un pamata materiālās palīdzības sniegšanai vistrūcīgākajām personām 2014.-2020.gada plānošanas periodā” īstenošanas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts (turpmāk – noteikumi) „Darbības programmas “Pārtikas un pamata materiālās palīdzības sniegšanai vistrūcīgākajām personām 2014.-2020.gada plānošanas periodā” īstenošanas noteikumi”izstrādāts saskaņā ar:1. Labklājības ministrijas (turpmāk – LM) izstrādāto Informatīvo ziņojumu ”Par Eiropas Atbalsta fondu vistrūcīgākajām personām (turpmāk-Fonds) pārvaldības un kontroles sistēmu un ieviešanu Latvijā 2014.-2020.gada plānošanas periodā” (izskatīts MK 2014.gada 3.jūnija sēdē (prot. Nr.31 47.§ 5.punkts));
2. LM izstrādāto Darbības programmu (turpmāk – darbības programma) pārtikas un pamata materiālās palīdzības sniegšanai vistrūcīgākajām personām 2014.-2020.gada plānošanas periodā” (izskatīts MK 2014.gada 2.septembra sēdē (prot. Nr.46 43.§un 03.09.2014.MK rīkojums Nr.475));
3. Saeimas 2014. gada 25. septembra sēdē pieņemto (stājas spēkā 9. oktobrī) likumu „Eiropas Atbalsta fonda vistrūcīgākajām personām 2014.-2020. gada plānošanas perioda vadības likums” (turpmāk-likums).
4. Likuma 11. panta 1. līdz 6. punktā ietverto deleģējumu MK izdot detalizētākus noteikumus Fonda vadības, tai skaitā, darbības programmas īstenošanai un uzraudzībai, kā arī likuma Pārejas noteikumos paredzēto, ka MK noteikumus izdod līdz 2014. gada 31decembrim.
5. Ministru prezidentes 2014.gada 15.oktobra uzdevumu Nr.12/2014-JUR-186
 |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums nodrošina pamatu Fonda vadības un kontroles sistēmai, vienlaikus iezīmējot, ka pašreiz Latvijā nav tiesiska regulējuma Fonda darbības programmas ieviešanas jautājumiem.Noteikumi, pirmkārt, izskata jautājumus, kas saistīti ar Fonda atbalsta gala saņēmēju, proti, personu, kas tiesīga saņemt Fonda atbalstu, saturu un kvalitātes nosacījumus pārtikai un pamata materiālās palīdzības precēm (turpmāk – preces), ko saņems persona, papildpasākumus, kuros personai būs iespējas piedalīties.Otrs ieviešanas jautājumu kopums ir saistīts ar pašvaldību, to iestāžu vai nevalstisko organizāciju iesaisti preču izdalīšanā un papildpasākumos. Noteikumi nosaka, kā izvēlēties partnerorganizācijas – preču izdalītājus un papildus aktivitāšu veicējus, tai skaitā, paredz līguma par darbību īstenošanu nosacījumus.Trešā noteikumu daļa skar nepieciešamo normatīvo regulējumu izmaksām, kas veicamas no Fonda un to plānošanai valsts budžetā.1. Noteikumos iekļautas desmit nodaļas sadalījumā pa nosakāmajiem jautājumiem, pirmajā no tām apskatot vispārīgos jautājumos, tai skaitā, Fonda kopējo finansējumu un darbības, kuru īstenošanai finansējums paredzēts.
2. Noteikumu II nodaļa iezīmē personu loku, kuriem ir tiesības uz Fonda atbalstu Atbilstoši Fonda darbības programmā[[1]](#footnote-1) noteiktajam, Fonda indikatīvā mērķa grupa ir zemu ienākumu mājsaimniecības, īpaši ģimenes ar bērniem, kurām ir apgrūtināta pamatvajadzību apmierināšana. Vērtējot normatīvā regulējuma esamību, lai noteiktu kritērijus personu iesaistei Fonda atbalstītās darbībās, jāsecina, ka atšķirībā no trūcīgas ģimenes (personas) ienākuma līmeņa, kas noteikts vienots visā valstī[[2]](#footnote-2), maznodrošinātā ienākumu līmeni katrai pašvaldībai ir tiesības noteikt savos saistošajos noteikumos. Pašvaldība var noteikt augstāku maznodrošinātas personas ienākumu līmeni un līdz ar to dot tiesības lielākam skaitam iedzīvotāju saņemt palīdzību, tādejādi veidojot iedzīvotājiem labvēlīgāku sociālās palīdzības politiku konkrētajā teritorijā.

Informācija par pašvaldību skaitu, kuras ir noteikušas maznodrošināto personu ienākumu līmeņus, kas ir augstāki par trūcīgas personas ienākumu līmeni, kā arī maznodrošināto personu ienākumu līmeņu amplitūdu attiecīgajā gadā sekojošā tabulā.[[3]](#footnote-3)1.tabula

|  |  |  |
| --- | --- | --- |
|  | **Pašvaldību skaits, kuras noteikušas augstāku maznodrošinātas personas ienākumu līmeni****(% no visām pašvaldībām kopā)** | **Maznodrošinātā statusa ienākumu līmeņa amplitūda, *euro*** |
| **2010** | 50 (42 %) | 141 – 369 |
| **2011** | 46 (38 %) | 142 – 356 |
| **2012** | 39 (33 %) | 142 – 356 |
| **2013** | 73 (61%) | 142 – 356  |

Avots: LM apkopojums pēc pašvaldību sniegtajiem datiemTas, ka ne visas pašvaldības ir izmantojušas tiesības noteikt augstāku maznodrošinātās personas ienākumu līmeni, kā arī to diferencētie apmēri norāda uz cilvēku ar līdzīgiem ienākumiem atšķirīgu situāciju dažādās pašvaldībās, tādējādi nostādot iedzīvotājus nevienlīdzīgā situācijā. Šāda pieeja ir adekvāta un atbalstāma gadījumos, kad sociālo palīdzību sniedz pašvaldības savu budžetu ietvaros, bet nav pieļaujama, saņemot Fonda atbalstu. Līdz ar to pārtikas, pamata materiālās palīdzības preču un papildpasākumu saņemšanas pamatojums ir tikai pašvaldības **izziņa** par personas (ģimenes) atbilstību **trūcīgas personas** (ģimenes) **statusam** vai pašvaldības **izziņa** par personas (ģimenes) **ārkārtas vai krīzes** **situāciju (**turpmāk-izziņa).Paredzēts, ka katru gadu Fonda vadošā iestāde partnerībā ar nevalstisko sektoru un pašvaldībām un sadarbībā ar Sabiedrības integrācijas fonds (turpmāk – SIF) analizē un izvērtē situāciju valstī saistībā ar pārtikas un pamata materiālās palīdzības sniegšanu, sniedzot priekšlikumus MK, nepieciešamības gadījumā noteikt citu vienotu personu ienākumu līmeni, kas būtu pamats Fonda atbalsta saņemšanai.3.Nosakot preču satura un kvalitātes prasības (noteikumu III nodaļa), LM ir veikusi viedokļu apzināšanu par Fonda pārtikas palīdzības saturu (iesaistīti Latvijas Samariešu apvienība, Ventspils evaņģēliski luteriskā draudze, Latvijas Sarkanais Krusts, Veselības ministrijas Sabiedrības veselības departaments, Zemkopības ministrija kā iepriekšējās Eiropas pārtikas palīdzības programmas atbildīgā institūcija). Latvijas Sarkanais Krusts (LSK) papildus iesaistījās EK pārtikas nodrošināšanas programmas gala saņēmēju viedokļa apzināšanā, tajā skaitā, par apmierinātību ar pārtikas palīdzības saturu un nepieciešamajām izmaiņām. Anketēšanu veica LSK ar saviem resursiem, anketēšanas vietas un veida izvēli sasaistot ar organizācijas iespējām organizēt anketēšanu.Tā kā daudzos reģionos pārtikas izdalē iesaistīti arī pašvaldību sociālie dienesti LM veica arī sociālo dienestu aptauju par pārtikas un pamata materiālo palīdzību un atbalstāmajām mērķa grupām. Nosakot piedāvāto preču kvalitātes un drošuma nosacījumus, LM konsultējās ar Pārtikas un veterināro dienestu, Patērētāju tiesību aizsardzības centru un Veselības inspekciju kā valsts pārvaldes iestādēm, kuru funkcijās ir patērētājiem nekaitīgas un drošas pārtikas, kā arī mazgāšanas līdzekļu un kosmētikas līdzekļu un citu preču tirgus uzraudzība un kontrole.Balstoties uz minēto viedokļu apzināšanu, pārtikas palīdzībai noteikto finansējuma apjomu, kas ik gadu pieejami Fonda īstenošanai, ietvaros ir izraudzīti produkti, ievērojot katra produkta uzturvērtību un piemērotību izdalīšanai, derīguma termiņu ilgumu, kā arī apstākli, ka to uzglabāšanai nav nepieciešams speciāls temperatūras režīms (3.tabula).Jāatzīmē, ka Fonda mērķis nav nodrošināt ar pilnvērtīgu un sabalansētu uzturu vistrūcīgākās personas ikdienā vai izziņas derīguma termiņā, proti, trīs vai sešus mēnešus, bet mazināt nenodrošinātību ar pārtiku, sniedzot daļēju atbalstu atsevišķu pārtikas produktu komplektu veidā.Pārtikas atbalsta intensitāti raksturo sekojoši indikatīvi aprēķini, kas ļauj izdarīt secinājumu, ka **Fonda pārtikas atbalsts konkrētā periodā ir 20% apmērā no nepieciešamās dienas uztura enerģētiskās vērtības:**

|  |  |  |
| --- | --- | --- |
| 2.tabula Vienas dienas uztura vidējās enerģētiskās vērtības aprēķins |  |  |
|   | Pārtikas paku saņēmēju indikatīvais skaits (tūkst.) | Pārtikas paku saņēmēju īpatsvars pa vecuma grupām kopējā skaitā | Vienas dienas nepieciešamā enerģētiskā vērtība (kcal)\*pa vecuma grupām | Vienas dienas nepieciešamā enerģētiskā vērtība (kcal)\*, atbilstoši paku saņēmēju vid. ģimenes sastāvam |
| Pieaugušas personas | 51,7 | 0,53 | 2400 | 1266,1 |
| Bērni | 46,3 | 0,47 |   |   |
| tai skaitā  |   |   |   |   |
| pirmsskolas vecuma | 16,8 | 0,17 | 1500 | 257,1 |
| skolēni | 29,5 | 0,30 | 2200 | 662,2 |
| **pavisam** | 98 |   |   | **2185,4** |
| \*10.12.2013.Ministru kabineta noteikumi Nr.14513.tabula. Pārtikas pakas (komplekta) vidējā enerģētiskā vērtība (priekšlikums 2015.gada pārtikas komplektam) |
| Pārtikas produkts | 100 g pārtikas produkta enerģētiskā vērtība (kcal) | Pārtikas produkta svars komplektā (g) | Pārtikas produkta enerģētiskā vērtība (kcal) |
| Pilnpiena pulveris | 461 | 400 | 1844 |
| Auzu pārslas | 366 | 500 | 1830 |
| Griķi | 335 | 400 | 1340 |
| Manna | 321 | 500 | 1605 |
| Rīsi | 350 | 400 | 1400 |
| Makaroni | 354 | 1000 | 3540 |
| Kviešu milti (augstākā labuma) | 334 | 500 | 1670 |
| Rapšu eļļa | 891 | 500 | 4455 |
| Cukurs | 402 | 250 | 1005 |
| Sautēta cūkgaļa | 183 | 250 | 457,5 |
| **pavisam** |   |   | **19 146,5** |
|  |  |  |  |  |

Viena pārtikas paka atbilst 9 dienu vidējai uztura normai19146,5: 2185,4=8,8 dienasJa izziņa ir uz 3 mēnešiem (vid. 90 dienas) un persona saņem 2 pakas izziņas derīguma laikā, tad pārtikas atbalsts ir 18 dienām jeb 20% apmērā no 3 mēnešu uztura normas. 18/90\*100= 20%Noteikumu 1. pielikumā iekļauti vairāki enerģētiski līdzvērtīgi produkti, no kā finansējuma saņēmējs SIF veidos pārtikas komplektus un iepirks atbilstoši publiskos iepirkumus reglamentējošiem normatīviem aktiem. Pielikumā noteiktas pārtikas kvalitātes un pārtikas produktu ražošanas prasības, kas izriet no tiesiskā regulējuma par patēriņa produktu drošumu.Sniedzot atbalstu pamata materiālās palīdzības nodrošināšanai, paredzētas higiēnas un saimniecības preces ģimenēm ar bērniem un individuālie mācību piederumi skolēniem. Noteikumu 2.un 3. pielikumā norādītas minēto preču kvalitātes prasības.Paredzēts, ka reizi gadā finansējuma saņēmējs var iniciēt sākotnējo pārtikas produktu aizstāšanu ar citiem enerģētiski līdzvērtīgiem pārtikas produktiem, iekļaujot tos pārtikas komplektā, balstoties uz vadošās iestādes veikto situācijas izvērtējumu. Līdzīga atsevišķu preču aizstāšana ar citām līdzvērtīgām paredzēta arī pamata materiālajā palīdzībā ģimenēm ar bērniem.4. Noteikumi nosaka pamatprasības preču iepirkuma organizēšanai un piegādātāja pretendenta izvēlei, kurš ne tikai ražos vai iepirks izdalāmās preces, bet nodrošinās arī preču komplektu izveidi un transportēšanu uz partnerorganizāciju norādītām izdales vietām.Noteikumu IV nodaļa veltīta nosacījumiem, kas ievērojami preces uzglabājot un izdalot tos personām.5. Papildpasākumi ar mērķi mazināt personu sociālo atstumtību, veicināt to patstāvību savu sociālo problēmu vai ārkārtas situācijas rezultātā radušos problēmu risināšanā ilgtermiņā, kuru saturu nosaka noteikumu V nodaļa, ir viens no partnerorganizāciju iesaistes darbības programmā paredzētajos atbalsta pasākumos pamatnosacījumiem.6. Noteikumu VI nodaļā tiek noteikta partnerorganizāciju atlases izsludināšanas kārtība, pretendentu vērtēšanas kritēriji (4. pielikums), un pretendentu vērtēšanas pamatnosacījumi. Jāatzīmē, ka detalizētākus atlases nosacījumus SIF iekļaus partnerorganizāciju atlases nolikumā. 7. Atlases rezultātā SIF kā sadarbības iestāde slēdz līgumus vai vienošanos (turpmāk – līgums) ar atbilstošajām partnerorganizācijām par pārtikas/preču izdalīšanu un papildpasākumu īstenošanu, kuru saturs, kā arī noslēgšanas, grozīšanas un izbeigšanas nosacījumi paredzēti noteikumu VII nodaļā.8. Noteikumu VIII nodaļa nosaka no Fonda attiecināmos izdevumus, to apmēru, tai skaitā regulas Nr. 223/2014 26.panta 2.punkta c) apakšpunktā noteikto 5% administrēšanas un e) apakšpunktā noteikto 5% papildpasākumu īstenošanas izmaksu jeb vienkāršoto izmaksu piemērošanas pamatprincipus partnerorganizācijām, kuras izdalījušas pārtiku un preces un īstenojušas papildpasākumus. No Fonda neattiecināmas ir finansējuma saņēmēja organizēto iepirkumu administrēšanas izmaksas, kuru maksimālais apmērs finansēšanai no valsts budžeta tiek iezīmēts noteikumos. Nodaļā noteikto darbību dubultās finansēšanas riska novēršanu jeb demarkāciju ar Eiropas Sociālo fondu (turpmāk - ESF) un citiem finanšu avotiem nodrošinās sadarbības iestāde un vadošā iestāde Fonda uzraudzības procesa ietvaros, pārliecinoties, ka Fonda finansējums netiek piešķirts pārtikai, higiēnas un saimniecības precēm, individuāliem mācību piederumiem un papildpasākumu īstenošanai, ko atbalsta ESF vai cits publisks finansējuma avots. Labklājības ministrija, nodrošinās informācijas apmaiņu par ESF plānoto atbalstu jomās, kur nodrošināma atbalsta papildinātība un demarkācija ar šajā darbības programmā plānoto atbalstu.9. Noteikumus noslēdz kārtība, kādā valsts budžetā tiek plānoti līdzekļi tās ieviešanai (IX nodaļa). Katra Fonda vadībā iesaistītā institūcija sagatavo budžeta pieprasījumu, kurš pirms iesniegšanas Finanšu ministrijā tiek saskaņots ar LM kā Fonda vadošo iestādi.10.Papildus noteikumos iekļauta X. nodaļa Noslēguma jautājumi, kas veidota atbilstoši iesaistīto pušu noteikumu saskaņošanas procesā saņemtajiem un saskaņotajiem iebildumiem vai priekšlikumiem:10.1. pēc Zemkopības ministrijas priekšlikuma saskaņā ar Lauksaimniecības un lauku attīstības likuma 6. panta otro daļu plānots atcelt Ministru kabineta 2009.gada 8.decembra noteikumus Nr.1415 “Kārtība, kādā tiek administrēti un uzraudzīti tirgus intervences pasākumi augkopības un lopkopības produktu tirgū, īstenojot Eiropas Komisijas programmu vistrūcīgākajām personām”, jo tiem nepastāv tiesiska regulējuma mērķis un būtība. Ministru kabineta noteikumu Nr.1415 ieviešana ir noslēgusies, saistības izpildītas un turpmāk šo noteikumu izpilde nav nepieciešama;10.2. vienlaikus pēc Sabiedrības integrācijas fonda priekšlikuma papildināta noslēdzošā nodaļa, atrunājot pārtikas pakas saturu, tai skaitā pakā iekļaujamās preces un to daudzumu pirmajam programmas ieviešanas gadam. Šāda konkrētība dos skaidru informāciju atbalsta saņēmējam un ļaus operatīvi veikt pārtikas preču komplekta iepirkumu 2015.gadam. |
| 3. | Projekta izstrādē iesaistītās institūcijas | Labklājības ministrija, Sabiedrības integrācijas fonds, Finanšu ministrija, Pārtikas veterinārais dienests, Patērētāju tiesību aizsardzības centrs, Veselības inspekcija |
| 4.  | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tieša ietekme – personas (ģimenes), kuras atzītas par trūcīgām vai nonākušas ārkārtas vai krīzes situācijā, pašvaldību sociālie dienesti, kuri izsniedz izziņu par trūcīgas personas (ģimenes) statusu vai ārkārtas situāciju, nevalstiskas organizācijas vai pašvaldību iestādes, kuras pretendē uz partnerorganizāciju statusu.Netieša ietekme – pārtikas vai pamata materiālās palīdzības preču piegādātāji, kuri izvēlēti atbilstoši normatīvam regulējumam publisko iepirkumu jomā  |
| 2.  | Tiesiskā regulējuma ietekme uz tautsaimniecību un administratīvo slogu | 1. 1. Noteikumu ieviešanai plānotas Fonda investīcijas 41milj. EUR apmērā laika posmā no 2014. līdz 2020.gadam, piemērojot „n+3” īstenošanas principu. Tiesiskais regulējums neparedz tiešu ietekmi uz tautsaimniecību, bet tas saistīts ar ieguldījumiem nabadzības mazināšanas un sociālās iekļaušanas jomā. Kaut arī pārtikas produktu izdalīšana vistrūcīgākajiem iedzīvotājiem nevar redzami mainīt kopējo dziļas materiālās nenodrošinātības rādītāju, tomēr var atvieglot vistrūcīgāko iedzīvotāju un mājsaimniecību budžeta slogu, vienlaikus sniedzot ieguldījumu uztura nodrošināšanai. Nemainīgi augstais dziļas materiālās nenodrošinātības rādītājs pamato nepieciešamību turpināt pārtikas nodrošināšanas aktivitātes vistrūcīgākajiem iedzīvotājiem, tās papildinot ar pamata materiālās palīdzības preču izdalīšanu ģimenēm ar bērniem, izmantojot šim mērķim Fonda finansējumu.
2. 2. Fonda īstenošanas fāzē tiek minimizēts papildus administratīvais slogs iesaistītajām partnerorganizācijām un gala saņēmējiem. Pašvaldību sociālie dienesti jau šobrīd vērtē personas (ģimenes) ienākumu un materiālā stāvokļa līmeni saskaņā ar normatīvajiem aktiem sociālo pakalpojumu un sociālās palīdzības jomā un izsniedz izziņu par personas atbilstību trūcīgas personas (ģimenes) statusam. Tādējādi šīs izziņas izmantošana, lai saņemtu Fonda līdzfinansēto palīdzību, neradīs papildu administratīvo slogu.
3. Savukārt gadījumos, kad persona formāli neatbilst trūcīgas personas statusa piešķiršanai, bet ģimene vai atsevišķi dzīvojoša persona ir nonākusi ārkārtas vai krīzes situācijā, noteikumos pašvaldības sociālajam dienestam ir paredzētas tiesības izsniegt izziņu, norādot, ka personai ir nepieciešama tūlītēja palīdzība ārkārtas situācijas risināšanai. Šinī gadījumā var tikt piemēroti pašvaldību saistošajos noteikumos iezīmētie kritēriji ārkārtas (krīzes) situācijas sociālās palīdzības pabalsta noteikšanai, nosakot vienkāršotu un operatīvu šīs izziņas izsniegšanas kārtību, tai skaitā, izmantojot izziņas veidlapu, kas paredzēta trūcīgas personas (ģimenes) statusa noteikšanai vai citu pašvaldības izvēlētu veidlapu, izdarot tajā atzīmi- „atbalsts ārkārtas vai krīzes situācijā”.

4. Vienkāršoto izmaksu (vienotas likmes netiešo attiecināto izdevumu) piemērošana, kas regulā 223/2014 26.panta 2.punkta c) un e) apakšpunktos paredzēta partnerorganizāciju administratīvajiem izdevumiem 5% apmērā no izdalīto preču vērtības un papildpasākumu īstenošanas izdevumiem 5% no izdalīto preču vērtības ir mehānisms administratīvā sloga mazināšanai. Līdz ar to partnerorganizācijām netiek uzlikts pienākums dokumentāli atskaitīties par faktiskajiem izdevumiem, ļaujot vairāk fokusēties uz rezultātu sasniegšanu, un uzraugošajām iestādēm nav nepieciešams pārbaudīt visu darbības dokumentāciju.1. 5. Administratīvi vienkārša būs arī partnerorganizāciju iesaiste informācijas sniegšanā. Jāatzīmē, ka personas individuālie dati netiks uzkrāti, bet atbilstīgā kārtībā atlasītas partnerorganizācijas sniegs informāciju par atbalsta saņēmējiem, nepieciešamo paku skaitu un piedāvātajiem papildpasākumiem līgumā vai vienošanās ar sadarbības iestādi noteiktā kārtībā. Tiek nodrošināta informācijas iesniegšana tiešsaistē Fonda informācijas sistēmā, bet pieļauta arī tās iesniegšana papīra formā, ja partnerorganizācijai nav pieejami interneta resursi.
 |
| 3. | Administratīvo izmaksu monetārs novērtējums | Atbilstoši regulai 223/2014, skatīt II sadaļas 2.punkta 4. apakšpunktā minēto, un darbības programmai1 partnerorganizācijas saņem finansējumu divām atšķirīgi mērķētām vienotas likmes izdevumu grupām:* pēc paku izdalīšanas trūcīgiem iedzīvotājiem ir tiesīgas saņemt finansējumu vienotas likmes 5% apmērā no izdalītās pārtikas vai pamata materiālās palīdzības vērtības administratīvo, transporta un uzglabāšanas izdevumu segšanai;
* pēc papildpasākumu īstenošanas ir tiesīgas saņemt papildus finansējumu vienotas likmes 5% apmērā no izdalītās pārtikas vai pamata materiālās palīdzības vērtības papildpasākumu īstenošanas izmaksu daļējai segšanai.

Kopējās plānotās izmaksas visā plānošanas periodā partnerorganizācijām pārtikas preču izsniegšanas administrēšanai un attiecīgo papildpasākumu īstenošanai ir 3,31 milj. EUR, savukārt kopējās plānotās izmaksas pamata materiālās palīdzības preču izsniegšanai un papildpasākumu īstenošanai ir 0,86 milj. EUR |
| 4.  | Cita informācija | Nav |
|  |  |  |

|  |
| --- |
| **III.** **Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā salīdzinot ar valsts budžetu kārtējam gadam | izmaiņas salīdzinot ar kārtējo gadu | izmaiņas salīdzinot ar kārtējo gadu | izmaiņas salīdzinot ar kārtējo gadu |
| **1** | **2** | **3** | **4** | **5** | **6** |
| 1. Budžeta ieņēmumi: |  | ***+4 512 692*** | ***+583 859*** | ***+5 572 347*** | ***+4 680 824*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  | ***+4 512 692*** | ***+583 859*** | ***+5 572 347*** | ***+4 680 824*** |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | ***+134 322*** |  | ***+ 6 496270*** | ***+6 628709*** | ***+6 763 797*** |
| 2.1. valsts pamatbudžets, t.sk. Labklājības ministrijas budžeta apakšprogrammā 70.22.00. Eiropas Atbalsta fonda vistrūcīgākajām personām (2014-2020) pasākumu īstenošana Sabiedrības integrācijas fonda budžeta apakšprogrammā 70.22.00. Eiropas Atbalsta fonda vistrūcīgākajām personām (2014-2020) pasākumu īstenošana, tai skaitā:pasākumu īstenošana;tehniskā palīdzībaFinanšu ministrijasbudžeta apakšprogrammā 70.22.00. Eiropas Atbalsta fonda vistrūcīgākajām personām (2014-2020) pasākumu īstenošana | ***+134 322******+67 596******+63 798******+63 798******+2 928*** |  | ***+ 6 496 270******+68 784******+6 408 044******+6 290 900******+117 144******+19 442*** | ***+6 628 709******+68 784******+6 540 483******+6 458 339******+82 144******+19 442*** | ***+6 763 797******+68 784******+6 675 571******+6 593 427******+82 144******+19 442*** |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | - ***134 322*** | ***+4 512 692*** | ***-5 912 411*** | ***-1 056 362*** | ***-2 082 973*** |
| 3.1. valsts pamatbudžets | ***-134 322*** | ***+4 512 692*** | ***-5 912 411*** | ***-1 056362*** | ***-2 082 973*** |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **x** |  |  |  |  |
| 5. Precizēta finansiālā ietekme: | **x** |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. Detalizēts ieņēmumu aprēķins | Ieņēmumos tiek plānoti 2014.gadā 4 512 692 EUR, 2015.gadā 583 859 EUR, 2016.gadā 5 572 347 EUR un 2017.gadā 4 680 824 EUR. No Eiropas Komisijas 2014.gadā tiek paredzēts avansa maksājums - 11% jeb 4 512 692 EUR no Fonda kopējā finansējuma apjoma. 2015.gadā tiek paredzēti 583 859 EUR ieņēmumi no prognozētajām atmaksām par 2014.gadā un 2015.gada divos ceturkšņos faktiski veiktajiem izdevumiem fonda darbības uzsākšanai un īstenošanai, 2016.gadā 5 572 347 EUR ieņēmumi un 2017.gadā 4 680 824 EUR ieņēmumi par faktiski veiktajiem izdevumiem 2015.gada un 2016.gada fonda īstenošanai, proti, 90% no attiecināmo izdevumu fonda finansējuma, kas ir 85% no kopējā valsts budžeta finansējuma (Aprēķins: 2015.gadā (763 214 EUR x 85%) x 90% = 583 859 EUR; 2016.gadā 7 284 113 EUR \*85%) x 90% = 5 572 347 EUR; 2017.gadā (7 284 113 EUR x 85%) x 90% = 4 680 824 EUR.) |
| 6.2. Detalizēts izdevumu aprēķins | Nepieciešamais finansējuma apmērs balstīts uz šādiem pieņēmumiem un statistiku:1. 2013.gadā trūcīgas personas statuss noteikts 134 397 personām, no tām 46 334 bērni, 63 148 pieaugušie, 11 983 invalīdi, 12 932 pensijas vecuma personas. (Valsts Statistikas pārvaldes informācija)

Analizējot trūcīgas personas skaita dinamiku pa mēnešiem personu skaits, kam piešķirts statuss svārstās no 108,7 tūkst. 2013.gada janvārī līdz 81,9 tūkst. decembrī vai vidēji 95,3 tūkst. mēnesī. Vidēji valstī trūcīgas personas statuss minētajā laika periodā bija noteikts uz 8,5 mēnešiem (95,3/134,4)\*12=8,5mēn. Fonda atbalsts ir spēkā neraugoties uz to vai statuss noteikts mēneša pirmajos datumos vai beigās, aprēķinos pieņemam, ka trūcīgas personas statuss ģimenei (personai) vidēji ir 9 mēneši.1. Balstoties uz 2014.gada 6 mēnešu operatīviem pašvaldību datiem un tendencēm, 2015.gadā trūcīgu personu skaits tiek prognozēts vidēji 76 tūkst. mēnesī.

Ņemot vērā Noteikumos iestrādāto principu, ka, nosakot trūcīgas personas statusu uz 3 mēnešiem, personai tiesības uz 2 pārtikas pakām, 6 mēnešiem - 4 pārtikas pakām, trūcīgu personu atbalstam tiek prognozēts 456,0 tūkst. pārtikas pakas gadā (76\*6=456,0 tūkst. pakas).Tā kā plānoti grozījumi nosacījumos par personas atzīšanu par trūcīgu, paredzot, ka personai arī pēc ienākumu izmaiņām vēl 3 mēnešus saglabājas trūcīgas personas statuss (25.09.2014., VSS - 867) un šo nosacījumu maiņa varētu skart līdz 20% no pilngadīgām personām, t.i. 12,6 tūkst. vai ģimenes ar 22,2 tūkst. personām, kas papildus varēs saņemt 2 pārtikas pakas 22,2\*2=44,4 tūkst. pakas.Ņemot vērā noteikumos paredzētās tiesības pašvaldībām izsniegt izziņu (ar derīguma termiņu līdz 3 mēnešiem no izziņas izsniegšanas dienas) par personas ārkārtas vai krīzes situāciju, kas balstīta uz sociālo pakalpojumu un sociālās palīdzības jomas normatīvajā regulējumā noteiktajām tiesībām pieņemt lēmumu par vienreizēju pabalstu personai ārkārtas situācijā, un līdzšinējos lēmumus, balstoties uz 2013.gada statistikas pārskatu, tiek prognozēts, ka 16,9 tūkst. personas papildus varēs saņemt 2 pārtikas pakas16,9\*2= 33,8 tūkst. pakasIevērtējot visus minētos pieņēmumus un plānoto nosacījumu maiņu, kopējais piegādes līgums plānots par 534,2 tūkst. pārtikas pakām gadā (456,0+44,4+33,8 =534,2 tūkst. pakas).Pēc veiktās tirgus izpētes datiem uz pārtikas pakā iekļauto produktu indikatīvajām cenām, kas precizēsies pēc publiskā iepirkuma noslēgšanās, tiek prognozēts, ka vienas pārtikas pakas vērtība būs 8,50 EUR*.*Nepieciešamais indikatīvais finansējums pārtikas pakām gadā ir 4 540 700 EURParedzot 5% netiešās izmaksas partnerorganizācijām par pārtikas izdalīšanu un citiem administratīviem izdevumiem 227 035 EUR un 5% netiešās izmaksas partnerorganizācijām papildpasākumu īstenošanai 227 035 EUR*,* **kopējais finansējuma apjoms 2015.gadam pārtikas nenodrošinātības mazināšanai ir 4 994 770 EUR.**Tā kā ģimeņu ar bērniem statistika netiek detalizēti analizēta mēnešu griezumā un pamata materiālās nodrošināšanas preces tiks izdalītas vienu reizi ceturksnī, pieņemam, ka bērnu skaits trūcīgās ģimenēs (46,3 tūkst.), skatīt 1.punktu, vidēji atbilst bērnu skaitam trūcīgās ģimenēs.Indikatīvi plānota higiēnas un saimniecības preču paku izdalīšana atbilstoši principam, ja trūcīgai ģimenei ar bērniem ir piešķirts statuss uz 3 mēnešiem - viena paka, uz 6 mēnešiem – 2 pakas. Atbilstoši minētajam, 2015.gadā nepieciešamais higiēnas un saimniecības paku skaits ir 138,9 tūkst. pakas (46,3\*3=138,9 tūkst. pakas). Nosacījumu maiņa, skatīt 3.punktu, ietekmē arī ģimenes ar bērniem. Balstoties uz statistikas rādītājiem un situācijas izmaiņām ģimenēs ar 9,3 tūkst. bērniem, trūcīgas personas statusu pagarinot par 3 mēnešiem, indikatīvi tiek prognozētas papildus 9,3 tūkst. higiēnas un saimniecības preču pakas.Izvērtējot statistiku par ārkārtas vai krīzes situācijām un pašvaldību lēmumiem par pabalstu piešķiršanu šajos gadījumos, kad lēmumi skar bērnus ģimenēs, kurās ir krīzes situācija, prognozējam, ka 2,2 tūkst. bērni ģimenēs varēs saņemt papildus higiēnas un saimniecības preču pakas.Ievērtējot visus minētos pieņēmumus un plānoto nosacījumu maiņu, kopējais piegādes līgums plānots par 150,4 tūkst. higiēnas un saimniecības preču pakām gadā138,9+9,3+2,2 =150,4 tūkst. pakasPēc veiktās tirgus izpētes datiem uz higiēnas un saimniecības preču pakā iekļauto produktu indikatīvajām cenām, kas precizēsies pēc publiskā iepirkuma noslēgšanās, plānots, ka higiēnas un saimniecības preču pakas indikatīvā vērtība 4,50 EURNepieciešamais indikatīvais finansējums preču pakām gadā tiek prognozēts 676 800 EURParedzot 5% netiešās izmaksas partnerorganizācijām par pārtikas izdalīšanu u.c. administratīviem izdevumiem 33 840 EURun 5% netiešās izmaksas partnerorganizācijām papildpasākumu īstenošanai 33 840 EUR*,* **kopējais indikatīvais finansējuma apjoms 2015.gadam higiēnas un saimniecības precēm ir 744 480 EUR.**Atbalstot trūcīgu ģimeņu bērnus no 5 līdz 16 gadu vecumam ar individuāliem mācību piederumiem, tiek nodrošināta palīdzība vienu reizi gadā vidēji 63,5% (atbilstoši pašvaldību sociālo dienestu sniegtajai informācijai) no visiem bērniem, kas ir trūcīgās ģimenēs, t.i. 29,5 tūkst. skolēniem, paredzot mācību piederumu paku (alternatīva – skolas soma) 17 EUR vērtībā.Nepieciešamais indikatīvais finansējums individuālo mācību piederumu pakām gadā ir 501 500 EUR.Paredzot 5% netiešās izmaksas partnerorganizācijām par preču izdalīšanu un citiem administratīviem izdevumiem 25 075 EUR un 5% netiešās izmaksas partnerorganizācijām papildpasākumu īstenošanai 25 075 EUR*,* **kopējais indikatīvais finansējuma apjoms 2015.gadam individuāliem mācību piederumiem ir 551 650 EUR.****Kopējais finansējuma apjoms 2015.gadam pamata materiālās palīdzības preču nenodrošinātības mazināšanai ģimenēm ar bērniem tiek prognozēts 1 296 130 EUR** 744 480 + 551 650 = 1 296 130 EUR**Pavisam kopā pasākumiem pārtikas un pamata materiālās palīdzības nodrošināšanai iedzīvotājiem nepieciešami 6 290 900 EUR, tai skaitā**Sabiedrības integrācijas fondam (turpmāk-SIF) - precēm un pakalpojumiem 6 290 900 EUR.Tā kā aprēķini veikti indikatīvi (iepirkuma rezultātā anotācijā prognozētās izmaksas precizēsies) un arī atbalsta saņēmēju skaits, ievērojot ekonomiskās situācijas izmaiņas, ir mainīgs, iespējami precizējumi gan saņēmēju skaita ziņā, gan izdalāmo paku un preču vērtībā.**Tehniskās palīdzības** **attiecināmais** finansējums 2015.gadā **331 038 EUR**, kas sadalās:LM Fonda vadošās un sertifikācijas iestādes funkciju nodrošināšanai – 136 380 EUR,tai skaitā: atlīdzība 111 404 EUR (no tās atalgojumam 90 139 EUR) un preces un pakalpojumi 24 976 EUR.Pamatojums: Finansējuma pieaugums 68 784 EUR nepieciešams:48 684 EUR esošo amata vietu funkciju izpildei visa gada garumā papildus 5,5 mēnešiem (2014.gadā paredzēts finansējums 6,5 mēnešiem);4 093 EUR palielināts finansējums uzraudzības un sertifikācijas funkcijas nodrošināšanai, kas 2014.gadā nebija nepieciešama, jo veikti tikai Fonda īstenošanas sagatavošanas darbi - tiesiskā regulējuma izstrāde un vadības kontroles sistēmas izveide. Par 0,2 amata slodzēm palielināts sertifikācijas iestādei nepieciešamais finansējums atlīdzībai, nodrošinot „četru acu” principa ievērošanu uzraudzībā, proti, atlīdzībai papildus 4 093 EUR, tai skaitā atalgojums 3 312 EUR (aprēķins: 1 380 EUR x 0,2 slodzes x12 mēneši = 3312 EUR + 781,3 EUR (VSAOI 23,59%) = 4093,3 EUR);700 EUR palielināts finansējums situācijas izvērtējumam, lai nodrošinātu noteikumos paredzēto ikgadējo pārtikas un pamata materiālās palīdzības izmaiņu novērtējumu (2014.gadā paredzēts finansējums 1300 EUR *ex-ante* novērtējumam);12 913 EUR palielināti izdevumi komandējumiem, kā arī informācijai un saziņai, tai skaitā publicitātei un metodiskajiem semināriem saistībā ar Fonda ieviešanas uzsākšanu;1094 EUR darbavietu nodrošināšanas izdevumi visa gada garumā (2014.gadā paredzēts finansējums 6,5 mēnešiem).SIF – sadarbības iestādes funkciju nodrošināšanai – 172 288 EUR, tai skaitā: atlīdzība 91 180 EUR (no tās atalgojumam 72 912 EUR) un preces un pakalpojumi 81 108 EUR;Pamatojums: Finansējuma pieaugums 62 796 EUR nepieciešams:45 694 EUR esošo amata vietu funkciju izpildei visa gada garumā papildus 6 mēnešiem (2014.gadā paredzēts finansējums 6 mēnešiem);8 759 EUR palielināts finansējums uzraudzības funkcijas nodrošināšanai, kas 2014.gadā nebija nepieciešama, jo veikti tikai Fonda īstenošanas sagatavošanas darbi- vadības kontroles sistēmas izveide. Saistībā ar pārbaudēm darbību īstenošanas vietās palielinās izdevumi komandējumiem, saistībā ar pienākumu sniegt sabiedrībai informāciju un nodrošināt publicitāti un komunikāciju jautājumos, kas saistīti ar Fonda atbalsta īstenošanu, palielināti izdevumi publicitātei un metodiskajiem semināriem;44 918 EUR paredzēts finansējums Fonda informācijas sistēmas pielāgošanai Fonda vajadzībām- (vienreizējas pakalpojuma izmaksas 35 000 EUR un ikgadējas IS uzturēšanas izmaksas 9918 EUR);13 119 EUR papildus darbavietu nodrošināšanas izdevumi visa gada garumā (2014.gadā paredzēts finansējums 6 mēnešiem);4000 EUR samazināts finansējums vienreizējiem kapitāliem izdevumiem darbavietu aprīkošanai (datoru iegādei).Finanšu ministrijai – revīzijas iestādes funkciju nodrošināšanai – 22 370 EUR, tai skaitā: atlīdzība 18 353 EUR (no tās atalgojumam 14 850 EUR) un preces un pakalpojumi 40 17 EUR;Pamatojums: Finansējuma pieaugums 19 442 EUR nepieciešams:15 425 EUR esošo amata vietu funkciju izpildei visa gada garumā papildus 10 mēnešiem (2014.gadā paredzēts finansējums 2 mēnešiem);2 868 EUR saistībā ar revīzijām pārbaudēm darbību īstenošanas vietās izdevumiem komandējumiem un apmācībām;1 149 EUR papildus darbavietu nodrošināšanas izdevumi visa gada garumā (2014.gadā saistībā ar funkcijas nelielo apjomu nebija plānots);Kopā fonda vadībā iesaistītām iestādēm 2015.gadā paredzētas 10,7 amata slodzes (10,2 attiecināmo izmaksu + 0,5 neattiecināmo izmaksu) ar amata slodzei plānoto vidējo mēnešalgu 1440,06 EUR. **Tehniskās palīdzības** **neattiecināmais** finansējums 2015.gadā ir **8 654 EUR,** kas paredzēts SIF finanšu saņēmēja funkcijas – iepirkumu administrēšana nodrošināšanai – 8 654 EUR,tai skaitā: atlīdzība 8 654 EUR (no tās atalgojumam 7 002 EUR);2014.gada pēdējā ceturksnī SIF esošā finansējuma ietvaros tiks nodrošināts neattiecināmais TP finansējums 3 mēnešiem 2 164 EUR atlīdzībai (no tās atalgojumam 1751 EUR).PamatojumsAtbilstoši Fonda vadošajā iestādē saņemtajiem EK komentāriem par Fonda darbības programmu, pārtikas un pamata materiālās palīdzības iepirkuma administrēšanas izdevumi nav attiecināmi no Fonda finansējuma. Ņemot vērā, ka ikgadēji ir nepieciešams viens pārtikas un viens vai divi pamata materiālo preču iepirkumi, kuru saturs un atbilstošie kvalitātes kritēriji var mainīties atbilstoši ikgadējai analīzei un informācijas izvērtējumam par situāciju valstī, lai nodrošinātu iepirkumu īstenošanu, ikgadēji divu lielo iepirkumu administrēšanai SIF nepieciešams paredzēt papildus 0,5 amatu vietas un valsts budžeta līdzekļus vecākā eksperta 0,5 slodzei (44; 2A saime, 10 mēnešalgas grupa). Lai sagatavotu pārtikas, kas izdalāmas 2015.gada I. ceturksnī, iepirkumu, nosacījumi piemērojami finansējuma saņēmēja finansēšanai no 2014.gada 1.oktobra un trīs mēnešos ir **2 164**EUR, t.sk., atalgojums 1 751 EUR un finansējami SIF piešķirtā 2014.gada Fonda finansējuma ietvaros, samazinot Fonda attiecināmo izmaksu daļu.(aprēķins: 1 167 EUR x 0,5 slodzes x 3 mēneši = 1750,50 EUR + 412,90 EUR (VSAOI 23.59%) = 2 163,40  EUR) **2015. un turpmākajos gados ik gadu papildus nepieciešamie izdevumi** finansējuma saņēmēja **atlīdzībai 8 654 EUR**, t.sk. atalgojums 7 002 EUR (aprēķins: 1 167 EUR x 0,5 slodzes x 12 mēneši = 7 002 EUR + 1 651,77 EUR (VSAOI 23,59%) = 8 653,77 EUR). Vecākais eksperts ne tikai izstrādās iepirkuma procedūras dokumentāciju un organizēs iepirkumus, bet arī veiks līgumu izpildes kontroli un uzraudzību visā līgumu izpildes termiņa laikā. Kopā noteikumu ieviešanai nepieciešami neattiecināmie izdevumi 62 742 EUR apmērā (aprēķins: 8654 EUR x 7 (2015.-2021.gadi) + 2164 EUR (trīs mēneši 2014.gadā) = 62 742 EUR.Neattiecināmie izdevumi pārtikas un pamata materiālās palīdzības iepirkuma administrēšanai un to apmērs, nepārsniedzot šajā anotācijā norādīto apmēru, tiks segti no 80.00.00 programmas.**Kopā Eiropas Atbalsta fonda vistrūcīgākajām personām 2015.gada finansējums ir 6 630 592 EUR**Administratīvie izdevumi Fonda darbības nodrošināšanai 2016.gadā un turpmākajos gados tiek plānoti 2015.gada līmenī, izņemot izdevumus Sociālas integrācijas fondam, kur, sākot ar 2016.gadu ir izdevumu samazinājums par vienreizējiem izdevumiem Fonda darbības uzsākšanai. Savukārt izdevumi no Fonda **pārtikas un pamata materiālās palīdzības nodrošināšanai iedzīvotājiem un papildpasākumu īstenošanai** 2016.gadā un turpmākajos gados ir paredzēti atbilstoši Eiropas Komisijā 30.10.2014. apstiprinātajā Fonda darbības programmā noteiktajam ikgadējam 2% finansējuma pieaugumam. Vadošā iestāde atbildot par Fonda darbības programmas pārvaldību nodrošinās Fonda ieviešanu saskaņā ar pareizas finanšu pārvaldības principu, proti, ievērojot saimnieciskumu, lietderību un efektivitāti.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Atbilstoši likuma 11.panta 7. līdz 12.punktam nepieciešams izstrādāt Ministru kabineta noteikumus par Fonda ieviešanas uzraudzību un kontroles nodrošināšanu, kuros iekļauti nosacījumi par atskaitīšanos par izdalītajām pakām un īstenotajiem papildpasākumiem; kārtība, kādā Fonda vadībā iesaistītās institūcijas veic pārbaudes pārtikas un pamata materiālās palīdzības izdalīšanas vietās un kā tiek nodrošināta Fonda informācijas sistēmā ievadāmā informāciju |
| 2. | Atbildīgā institūcija | Labklājības ministrija, Sabiedrības integrācijas fonds, Finanšu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2002. gada 28. janvāra Regulas Nr.[178/2002](http://eur-lex.europa.eu/LexUriServ/LexUriServ.do?uri=CONSLEG:2002R0178:20090807:LV:HTML), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (turpmāk – Regula Nr.[178/2002](http://eur-lex.europa.eu/LexUriServ/LexUriServ.do?uri=CONSLEG:2002R0178:20090807:LV:HTML));
2. Eiropas Parlamenta un Padomes 2004. gada 29. aprīļa Regulas Nr. [852/2004](http://eur-lex.europa.eu/LexUriServ/LexUriServ.do?uri=CONSLEG:2004R0852:20090420:LV:HTML) par pārtikas produktu higiēnu (turpmāk – Regula Nr. [852/2004](http://eur-lex.europa.eu/LexUriServ/LexUriServ.do?uri=CONSLEG:2004R0852:20090420:LV:HTML));
3. 2005. gada 15. novembra Regula (EK) Nr. [2073/2005](http://eur-lex.europa.eu/LexUriServ/LexUriServ.do?uri=CONSLEG:2005R2073:20111201:LV:HTML) par pārtikas produktu mikrobioloģiskajiem kritērijiem (turpmāk - Regula Nr. [2073/2005](http://eur-lex.europa.eu/LexUriServ/LexUriServ.do?uri=CONSLEG:2005R2073:20111201:LV:HTML)).
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.[178/2002](http://eur-lex.europa.eu/LexUriServ/LexUriServ.do?uri=CONSLEG:2002R0178:20090807:LV:HTML) 19. pants | 19.1.apakšpunkts | Ieviests pilnībā | MK noteikumu projekts neparedz stingrākas prasības |
| Regulas [178/2002](http://eur-lex.europa.eu/LexUriServ/LexUriServ.do?uri=CONSLEG:2002R0178:20090807:LV:HTML) 50. pants | 19.2.apakšpunkts | Ieviests pilnībā | MK noteikumu projekts neparedz stingrākas prasības |
| Regulas Nr. [852/2004](http://eur-lex.europa.eu/LexUriServ/LexUriServ.do?uri=CONSLEG:2004R0852:20090420:LV:HTML) II pielikuma III nodaļas 1.punkts un VIII nodaļa | 23.punkts un 46.2.apakšpunkts | Ieviests pilnībā | MK noteikumu projekts neparedz stingrākas prasības |
| Regulas Nr. [2073/2005](http://eur-lex.europa.eu/LexUriServ/LexUriServ.do?uri=CONSLEG:2005R2073:20111201:LV:HTML) 1.pielikuma 2.nodaļas 2.1.sadaļas 2.1.8.apakšpunkts | Noteikumu projekta 1.pielikums | Ieviests pilnībā | MK noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Noteikumu projekts izstrādāts pamatojoties uz Eiropas Parlamenta un Padomes 2014.gada 11.marta regulas (ES) Nr.223/2014 par Eiropas Atbalsta fondu vistrūcīgākajām personām 5.panta11.punkts, 5.panta 12.punkts, 5.panta 13.punkts. |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdarbība dokumenta izstrādē nodrošināta 2 nedēļas pirms noteikumu izsludināšanas valsts sekretāru sanāksmē, ievietojot tos LM mājaslapā un aicinot sadarbības partnerus izteikt viedokļus un priekšlikumus. Sabiedrības pārstāvji varēja līdzdarboties noteikumu izstrādē, sniedzot atzinumu par tiem arī pēc izsludināšanas Valsts sekretāru sanāksmē.Ir notikusi vadošās iestādes dalība reģionālajās informatīvi metodiskajās sanāksmēs – semināros ( Cēsīs, Daugavpilī, Jelgavā, Rīgā un Saldū) pašvaldību pārstāvjiem un sociālo dienestu darbiniekiem (24.09.,01.10.,08.10.,15.10., 22.10.) ar informāciju un viedokļu apmaiņu par darbības programmas, tai skaitā par noteikumu ieviešanu. LM pārstāvji sniedza atbildes uz dalībnieku uzdotajiem jautājumiem, kā arī uzklausīja priekšlikumi ieviešanas tiesiskā regulējuma izstrādei. |
| 2.  | Sabiedrības līdzdalība projekta izstrādē  | Sabiedrības pārstāvji (gan nevalstiskās organizācijas, gan pašvaldību Sociālie dienesti) ir izteikuši atbalstu pārtikas paku satura izvēlei, tomēr pauduši viedokli par iespējamo negatīvo Fonda atbalsta aspektu – personu pierašanu pie pārtikas atbalsta, kas neveicina vēlmi mainīt, uzlabot situāciju. Šo viedokli atspēko I sadaļas 2.punkta 2.apakšpunktā pamatotais pārtikas paku uztura aizvietojuma intensitātes aprēķins. Secinājums – ja pārtikas pakas nodrošina tikai līdz 20% no personas dienas uztura enerģētiskās vērtības, tad tās ir jēgpilnas īstermiņa atbalstam un var veicināt personas budžeta sabalansēšanu, bet ne pietiekamas, lai radītu vēlmi būt ilgstošam atbalsta saņēmējam. Savukārt tieši piedāvātie papildpasākumi dos iespēju un motivāciju, saņemot informāciju, konsultācijas un piedaloties prasmes un iemaņas veicinošās aktivitātēs, mainīt personas situāciju. |
| 3. | Sabiedrības līdzdalības rezultāti  | 1. I sadaļas 2.punkta 3.apakšpunktā minētās mērķgrupas identificēto vajadzību un nevalstisko organizāciju un pašvaldības sociālo dienestu viedokļu apzināšanas rezultātā izveidots 3.tabulā minētais 2015.gada pārtikas palīdzības priekšlikums, kas iekļauts noteikumu X. nodaļā.2. Saņemti priekšlikumi un ierosinājumi no Latvijas Pašvaldību savienības, Latvijas Lielo pilsētu asociācijas, Latvijas Darba devēju konfederācijas, Latvijas Sarkanā Krusta, Latvijas Pilsoniskās alianses, Latvijas Samariešu apvienības. Tieslietu ministrija koordinējusi un iekļāvusi savā atzinumā Latvijas Evaņģēliski luteriskās baznīcas, Romas Katoļu baznīcas, Latvijas draudžu savienības Adventistu baznīcas viedokļus. Sabiedrības līdzdalība ļāvusi praktiski uzlabot noteikumus, pārskatāmāk un precīzāk noteikt nepieciešamās un reāli izpildāmās prasības un Fonda īstenošanas nosacījumus, stiprināta starpinstitūciju sadarbība un nodrošināta sistēmas lietotāju iesaiste sistēmas izveidē.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Sabiedrības integrācijas fonds, Labklājības ministrija, pašvaldības, sociālie dienesti, nevalstiskas organizācijas, Pārtikas un veterinārais dienests |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | 1. Fonda vadības sistēmā 2014.-2020.gada plānošanas periodā Labklājības ministrijai noteiktas jaunas Fonda vadošās iestādes un sertifikācijas iestādes funkcijas.2. Sabiedrības integrācijas fonds pildīs sadarbības iestādei deleģētās funkcijas. Finansējuma saņēmēja funkcija tiks nodalīta no sadarbības iestādes pienākumiem. 3. Finanšu ministrija, balstoties uz līdzšinējo pieredzi ES fondu vadības un kontroles sistēmā, nodrošinās revīzijas iestādes funkcijas.4. Sadarbības iestāde būs labklājības ministra funkcionālajā pakļautībā, kas to īsteno ar vadošās iestādes vadītāja starpniecību.5. Jaunajai Fonda vadības un kontroles funkcijai Labklājības ministrijā (vadošai iestādei un sertifikācijas iestādei) paredzētas četras no Fonda tehniskās palīdzības finansētas amata vietas. Funkciju nodrošināšanai un pienācīgai nodalīšanai tiek pieļauts arī daļslodzes finansējums. Sadarbības iestādē Sabiedrības integrācijas fondā un revīzijas iestādē Finanšu ministrijā plānots iesaistīt esošo personālu, pieļaujot arī daļslodzes finansējumu, bet, nepalielinot kopējo amata vietu skaitu.6. Pārtikas un veterinārais dienests savu funkciju ietvaros, periodiski veiks pārtikas produktu kvalitātes un nekaitīguma kontroli, reģistrēs un pārbaudīs pārtikas izdales, uzglabāšanas vietas.7. Jaunu institūciju izveide, esošu institūciju likvidācija vai reorga­nizācija nav paredzēta. |
| 3.  | Cita informācija | Nav |

Labklājības ministra vietā –

zemkopības ministrs J.Dūklavs

21.11.2014 16:58

5629

Z.Lasmane

67201653, zane.lasmane@lm.gov.lv

1. Darbības programma pārtikas un pamata materiālās palīdzības sniegšanai vistrūcīgākajām personām 2014.-2020.gada plānošanas periodā (atbalstīta ar MK 2014.gada 3. septembra rīkojumu Nr.475), 11. un 21.rindkopa [↑](#footnote-ref-1)
2. MK 30.03.2010.noteikumi Nr.299 ”Noteikumi par ģimenes vai atsevišķi dzīvojošas personas atzīšanu par trūcīgu” [↑](#footnote-ref-2)
3. Par minimālā ienākuma līmeņa noteikšanu, (MK 2014.gada 30.oktobra rīkojums Nr.619, (MK sēdes protokollēmums Nr.57 44§)) [↑](#footnote-ref-3)